**การเตรียมเอกสารสำหรับขอกำหนดตำแหน่งรองศาสตราจารย์ (ข้าราชการ) เกณฑ์ปี 2560**

**-----------------------------------------**

**ส่วนที่ 1** ผลงานทางวิชาการ

|  |  |  |  |
| --- | --- | --- | --- |
| **ที่** | **เอกสารที่ต้องเตรียม** | **คำอธิบาย** | **จำนวนเอกสาร** |
| 1. | แบบคำขอกำหนดตำแหน่งทางวิชาการ **(ก.พ.อ.03)** | กรอกข้อมูลตามคู่มือการกรอก แบบ ก.พ.อ.03 หรือ **(ตามไฟล์ตัวอย่าง)** | **ต้นฉบับ 1 ชุด**  **พร้อม**  **สำเนา 4 ชุด** |
| 2. | **ผลงานทางวิชาการ**  - **งานวิจัย** **หรือ** - **ผลงานทางวิชาการในลักษณะอื่น หรือ**  **- ผลงานวิชาการรับใช้สังคม** **หรือ**  - **ตำรา /** **หนังสือ**  ***\*\* ดูรายละเอียดเพิ่มเติมในเอกสารแนบท้ายประกาศ ก.พ.อ. เรื่อง คำจำกัดความ รูปแบบ การเผยแพร่ และลักษณะคุณภาพของผลงานทางวิชาการ พ.ศ. 2560***  **วิธีการขอ** มี 2 วิธี  **วิธีที่ 1** กำหนดปริมาณงาน 3 คุณภาพดีขึ้นไป   1. **วิจัย 2 + ตำรา / หนังสือ 1 หรือ** 2. **วิจัย 1 + ลักษณะอื่น 1 + ตำรา / หนังสือ 1** 3. **วิจัย 1 + รับใช้สังคม 1 + ตำรา / หนังสือ 1**   **วิธีที่ 2** กำหนดปริมาณงาน 3   1. **วิจัย 3 ดีมากอย่างน้อย 2 + ดี 1 หรือ** 2. **วิจัยดีมากอย่างน้อย 2 + ลักษณะอื่น ดี 1 หรือ** 3. **วิจัยคุณภาพดีมากอย่างน้อย 2 + รับใช้สังคมคุณภาพดี 1** | **การเตรียมเอกสาร**  - **งานวิจัย** ต้องตีพิมพ์เผยแพร่ฉบับสมบูรณ์แล้วและอยู่ในฐานข้อมูลที่ ก.พ.อ. รับรองเท่านั้น โดยสำเนามาเฉพาะเรื่องที่ยื่นเสนอพิจารณา  - **หนังสือ** ต้องแนบหลักฐานรับรองคุณภาพเนื้อหาจาก peer reviewer อย่างน้อย 2 ฉบับ ***กรณียื่นเป็น book chapter แทนหนังสือ 1 เล่มจะต้องมีจำนวนอย่างน้อย 5 บท และมีจำนวนหน้ารวมกันแล้วไม่น้อยกว่า 80 หน้ารวมอ้างอิง โดยเนื้อหาสาระของบทในหนังสือทั้ง 5 บท จะต้องไม่ซ้ำซ้อนกัน***  - **ตำรา** ต้องแนบหลักฐานรับรองคุณภาพเนื้อหาจาก peer reviewer อย่างน้อย 2 ฉบับ และประมวลรายวิชาที่ประกอบการสอน ***กรณียื่นเป็น chapter แทนตำรา 1 เล่มจะต้องมีจำนวนอย่างน้อย 5 บท และมีจำนวนหน้ารวมกันแล้วไม่น้อยกว่า 80 หน้ารวมอ้างอิง โดยเนื้อหาสาระของบทในตำราทั้ง 5 บท จะต้องไม่ซ้ำซ้อนกัน***  (ให้สำเนาหน้าแรก ปกใน (ระบุชื่อหนังสือ/ตำรา ชื่อผู้แต่ง ครั้งที่พิมพ์ จำนวนที่พิมพ์ในแต่ละครั้ง เดือน/ปี/ที่พิมพ์ โรงพิมพ์ สำนักพิมพ์ สถานที่พิมพ์ ISBN) คำนำ สารบัญ และเนื้อเรื่องที่เสนอ อ้างอิง Index (ท้ายเล่ม) **จัดทำเป็นรูปเล่ม**)  ***\*\* ขอโดยวิธีพิเศษ ได้เฉพาะวิธีที่ 1 เท่านั้น คุณภาพระดับดีมาก*** |
| 3. | แบบแสดงหลักฐานการมีส่วนร่วมในผลงานทางวิชาการ  - **แบบ วจ.05 (ฉบับภาษาไทย)/**- **แบบ วจ.05/1 (ฉบับภาษาอังกฤษ)** (กรณีมีผู้ร่วมงานที่ไม่สามารถติดต่อให้ลงนามในแบบ วจ.05/05-1 ให้ทำ**บันทึกรับรองการมีส่วนร่วม**เป็นลายลักษณ์อักษรชี้แจงเหตุผลแล้วให้ผู้บังคับบัญชา/หัวหน้าภาควิชาลงนามรับรอง) **ตัวอย่าง** | กรณีที่ผู้ขอทำผลงานคนเดียว **ไม่ต้องทำแบบ วจ. 05** **แต่** กรณีที่มีผู้ร่วมงานมากกว่า 1 คนขึ้นไป ให้แนบหลักฐานการมีส่วนร่วมในผลงานทางวิชาการ (แบบ วจ.05/05-1) โดยผู้ร่วมงาน 1 คน/1 ใบ ซึ่งฉบับภาษาไทยใช้สำหรับผู้ร่วมงานที่เป็น **คนไทย** และฉบับภาษาอังกฤษใช้สำหรับผู้ร่วมงานเป็น **ชาวต่างชาติ** สามารถดูรายละเอียดการกรอกข้อมูลตาม **ตัวอย่าง** |
| 4. | แบบรับรองจริยธรรมและจรรยาบรรณทางวิชาการ สำหรับข้าราชการ **(แบบ วจ.03)** **จำนวน 1 ชุด (ฉบับจริง)** | |  |
| 5. | แบบการขอทราบรายชื่อกรรมการผู้ทรงคุณวุฒิประเมินผลงานทางวิชาการ **(แบบ วจ.07)** **จำนวน 1 ชุด (ฉบับจริง)** | |  |
| 6. | บันทึกข้อความนำส่งผลงาน (เสนอผ่านหัวหน้าเพื่อลงนาม) **จำนวน 1 ชุด (ฉบับจริง)** | |  |
| **\*\*เอกสารทั้งหมดต้องผ่านการตรวจสอบอย่างถูกต้องจากเจ้าหน้าที่ก่อนสำเนา 4 ชุด\*\*** | | |  |

**ส่วนที่ 2** เอกสารสำหรับประเมินผลการสอน

|  |  |  |  |
| --- | --- | --- | --- |
| **ที่** | **เอกสารที่ต้องเตรียม** | **คำอธิบาย** | **จำนวนเอกสาร** |
| 1. | แบบสรุปเอกสารที่นำเสนอเพื่อประเมินผลการสอน **(แบบ วจ.04)** | กรอกข้อมูลเฉพาะรายวิชาและภาคการศึกษาที่เสนอคะแนนประเมินรายวิชาเพื่อพิจารณาประเมินผลการสอนเท่านั้น **(ตามตัวอย่าง)** | **ต้นฉบับ 1 ชุด**  **พร้อม**  **สำเนา 4 ชุด** |
| 2. | **ประมวลรายวิชา** (course syllabus) ที่ระบุรายละเอียดเนื้อหาของเอกสารคำสอน **จำนวน 3 หน่วยกิต (ชั่วโมงการสอน 48 ชั่วโมงต่อภาคการศึกษา)**  **แผนการสอน** (lesson plan) ที่ใช้ในการปฏิบัติการสอนในรายวิชาใดวิชาหนึ่งเป็นการเตรียมการสอนอย่างเป็นระบบ โดยผู้สอนต้องเขียนแผนการสอนให้สอดคล้องตามเนื้อหาที่สอนในรายวิชาที่เสนอมา และ  **คะแนนประเมินรายวิชาโดยนิสิต** อย่างน้อย 1 ภาคการศึกษา/ปีการศึกษาตามจำนวนรายวิชาที่ยื่น | **การเตรียมเอกสารรายวิชาที่เสนอเพื่อประเมินผลการสอน** มีองค์ประกอบดังนี้  1. ประมวลรายวิชา (course syllabus)  2. แผนการสอน (lesson plan)  3. คะแนนประเมินรายวิชา  **\*\* จัดทำเป็นรูปเล่มแบบสันห่วงโดยเรียงเอกสารตามลำดับนี้** |
| 3. | **เอกสารคำสอนสำหรับ (รศ.)**  เป็นผลงานที่ใช้ประกอบการสอนตามหลักสูตรของสถาบันอุดมศึกษาที่สะท้อนให้เห็นถึงเนื้อหาวิชาและวิธีการสอนอย่างเป็นระบบ และใช้ประกอบการสอนในรายวิชาใดวิชาหนึ่ง  **\* ดูรายละเอียดเพิ่มเติมในเอกสารแนบท้ายประกาศ ก.พ.อ. เรื่องหลักเกณฑ์และวิธีการพิจารณาแต่งตั้งบุคคลให้ดำรงตำแหน่งผู้ช่วยศาสตราจารย์ รองศาสตราจารย์ และศาสตราจารย์ พ.ศ. 2560** | **การเตรียมเอกสารคำสอน** มีองค์ประกอบดังนี้  1. **ปกหน้า** (ระบุว่า เอกสารประกอบการสอน รายวิชา รหัสวิชา เรื่อง เรียบเรียงโดย สังกัด) 2. **คำนำ** 3. **สารบัญ**  4. **เนื้อหาที่สอน** (ตาราง รูปภาพที่อยู่ในเนื้อหาหากนำมาจากแหล่งอื่นควรอ้างอิงที่มาเสมอ) **จำนวนหน้า 50 หน้าขึ้นไป** (ไม่รวมอ้างอิง) **หลายเรื่องรวมกันได้** 5. **อ้างอิง**  **\*\* จัดพิมพ์เป็นรูปเล่มหรือสำเนาเย็บเล่มเป็นสันห่วง** |
| 4. | แบบรายนามคณะกรรมการเพื่อประเมินการสอน (เสนอผ่านหัวหน้าภาควิชาพร้อมลงนาม) **จำนวน 1 ชุด (ฉบับจริง)** | |  |

**สอบถามข้อมูลเพิ่มเติมได้ที่**

🖙🖙 หน่วยพัฒนาบุคลากร งานบริหารทรัพยากรมนุษย์ ฝ่ายบริหาร คณะแพทยศาสตร์

โทรภายใน 02 256 4490, 4459 ต่อ 16-18

**e-mail : address:** [**fp\_hrm@chula.md**](mailto:fp_hrm@chula.md) **or** [**hrd.mdcu@gmail.com**](mailto:hrd.mdcu@gmail.com)